
SKLEPI
230. seje sveta Nacionalne agencije Republike Slovenije za kakovost v visokem šolstvu, ki je potekala v četrtek, 19. marca 2026, s pričetkom ob 13. uri v prostorih agencije in prek videokonferenčne povezave.

[bookmark: _Hlk126554379]
Ad 4 		Zagotavljanje kakovosti

Ad 4.1	Obravnava in odločanje o vlogah za zunanjo evalvacijo višjih 
                     strokovnih šol 


4.1.1		Višja strokovna šola za gostinstvo, velnes in turizem Bled

5. SKLEP: 
Svet Nacionalne agencije Republike Slovenije za kakovost v visokem šolstvu meni, da Višja strokovna šola za gostinstvo, velnes in turizem Bled, izpolnjuje standarde kakovosti, določene z Merili za zunanjo evalvacijo višjih strokovnih šol.


4.1.2		Višja strokovna šola za gostinstvo Maribor

6. SKLEP:  
Svet Nacionalne agencije Republike Slovenije za kakovost v visokem šolstvu meni, da Višja strokovna šola za gostinstvo Maribor izpolnjuje standarde kakovosti, določene z Merili za zunanjo evalvacijo višjih strokovnih šol.

4.1.3		Šolski center Ljubljana, Višja strokovna šola 

7. SKLEP: 
Svet Nacionalne agencije Republike Slovenije za kakovost v visokem šolstvu meni, da Šolski center Ljubljana, Višja strokovna šola, izpolnjuje standarde kakovosti, določene z Merili za zunanjo evalvacijo višjih strokovnih šol.



Ad 4.2	Obravnava in odločanje o vlogah za podaljšanje akreditacije         
           	 visokošolskih zavodov


4.2.2		IEDC - Poslovna šola Bled, Fakulteta za podiplomski študij 
                     managementa


9. SKLEP: 
1. Svet Nacionalne agencije Republike Slovenije za kakovost v visokem šolstvu podaljša akreditacijo visokošolskemu zavodu IEDC - Poslovna šola Bled, Fakulteta za podiplomski študij managementa za obdobje treh let. 
2. Visokošolski zavod mora v dveh letih od dokončnosti odločbe odpraviti naslednje večje pomanjkljivosti oz. neskladnosti, tako da:
- vzpostavi redno letno izvajanje samoevalvacije zavoda in študijskega programa v skladu s Poslovnikom kakovosti ter vsebino poročil dopolni z vsemi predpisanimi določbami standardov;
-  zagotovi sklenjenost kroga kakovosti s sistematičnim povratnim informiranjem notranjih in zunanjih deležnikov ter pripravi celovite akcijske načrte z natančno opredeljenimi kazalniki, časovnimi roki in odgovornimi osebami;
- uskladi habilitacijske postopke in odločitve organov z minimalnimi standardi NAKVIS ter Zakonom o visokem šolstvu) in iz pedagoškega procesa na magistrski stopnji odstrani neustrezno habilitirane izvajalce (npr. višje predavatelje);
- zagotovi dejansko vključenost nosilcev predmetov v izvajanje predavanj in uskladi zaposlitveni status predavateljev z zakonodajnimi določbami o gostujočih učiteljih;
- okrepi raziskovalno dejavnost zavoda na relevantnem področju managementa ter aktivno vključi študente v znanstvenoraziskovalno delo in projekte zavoda; 
- vzpostavi sistematično obveščanje agencije o spremembah obveznih sestavin študijskega programa in zagotovi enotno, natančno ter zanesljivo informiranje javnosti o nazivih in vsebini programov v vseh virih; 
- zagotovi funkcionalno delovanje študentskega sveta z rednimi sejami, vključevanjem v projekte in seznanjenostjo s samoevalvacijskimi procesi;
- okrepi delovanje knjižnice tako, da bo zagotavljala zadostno podporo raziskovalcem in študentom. 
3. Visokošolski zavod mora v 2 mesecih od dokončnosti odločbe izdelati načrt za odpravo ugotovljenih neskladnosti oziroma večjih pomanjkljivosti. Načrt mora vsebovati ukrepe in z njimi povezane naloge za odpravo neskladnosti oziroma večjih pomanjkljivosti, nosilce za izvedbo ukrepov in nalog ter natančne roke, pri čemer mora visokošolski zavod upoštevati rok, določen v 2. točki tega izreka. 
4. Visokošolski zavod mora agencijo v obdobju do ponovne evalvacije sproti obveščati o opravljenih nalogah iz načrta. 
5. Stroški v znesku 5.945,98 EUR so breme agencije.


Ad 4.3 	Obravnava in odločanje o vlogah za akreditacijo študijskih 
                     programov

4.3.2		Medicina 2 st. EMAG (UP FVZ)

11. SKLEP
1. Svet Nacionalne agencije Republike Slovenije za kakovost v visokem šolstvu zavrne vlogo za akreditacijo enovitega magistrskega študijskega programa Medicina Fakultete za vede o zdravju Univerze na Primorskem. 
2. Stroški postopka so breme agencije


4.3.3		CREATES – Kreativne kulture in družbe 2 st. skupni (UNG FH)


12. SKLEP: 
1. Svet Nacionalne agencije Republike Slovenije za kakovost v visokem šolstvu podeli akreditacijo mednarodnemu skupnemu magistrskemu študijskemu programu CREATES – Kreativne kulture in družbe druge stopnje Fakultete za humanistiko Univerze v Novi Gorici, za nedoločen čas. 
2. Visokošolski zavod mora v roku dveh let od dokončnosti odločbe svetu agencije poročati o napredku in upoštevanju priporočil, ki so bila izražena v odločbi oziroma končnem poročilu skupine strokovnjakov, tako da: 
- Okrepi in institucionalizira upravljanje programa, zlasti pri prehodih med institucijami, spremljanju napredka in priznavanju obveznosti. 
- Izboljša skupno načrtovanje kurikuluma ter zagotovi stalno komunikacijo med vsemi predavatelji partnerskih institucij. 
- Jasno opredeli in poudari kreativne kompetence ter področje umetne inteligence v strukturi in vsebini programa. 
- Okrepi raziskovalne priložnosti za študente in bolj jasno predstavi možnosti vključevanja v raziskovalne projekte. 
- Dodatno uredi organizacijo diplomskega dela ter način sodelovanja med štirimi institucijami pri mentorstvu. 
- Izboljša sistem mentorstva in usposabljanja mentorjev, vključno z jasno določenimi viri in podporo. 
- Dodatno utemelji organizacijo delovne prakse, zlasti strukturo 6 ECTS in razmerje med delom v organizaciji in drugimi aktivnostmi. 
- Okrepi povezave programa s trgom dela ter redno spremlja potrebe delodajalcev kot del sistema zagotavljanja kakovosti. 
- Izboljša usklajenost predmetov, metod poučevanja, učnih izidov in ocenjevanja z načrtovanim prehodom od teorije k praksi. 
- Razvije jasnejše skupne postopke zagotavljanja kakovosti, vključno s spremljanjem ECTS, ocenjevanja in akademskega napredka študentov. 
Poročilo o napredku se lahko sklicuje na dele samoevalvacijskega ali drugega poročila, iz katerih je razviden napredek oziroma upoštevanje navedenih priporočil. 
3. Stroški v znesku ?? so breme agencije.


4.3.5		Delovna terapija 2 st. (FZAB)


14. SKLEP: 
1. Svet Nacionalne agencije Republike Slovenije za kakovost v visokem šolstvu zavrne vlogo za akreditacijo magistrskega študijskega programa Delovna terapija Fakultete za zdravstvo Angele Boškin. 
2. Stroški postopka so breme agencije.

4.3.6		Sredozemska geopolitika in geoekonomija 2 st. (EMUNI univerza)


15. SKLEP: 
1. Svet Nacionalne agencije Republike Slovenije za kakovost v visokem šolstvu podeli akreditacijo magistrskemu študijskemu programu Sredozemska geopolitika in geoekonomija Evro-sredozemske univerze, za nedoločen čas. 
2. Visokošolski zavod mora v roku dveh let od dokončnosti odločbe svetu agencije poročati o napredku in upoštevanju priporočila v končnem poročilu skupine strokovnjakov in sicer o ponudbi aktualnih lokalno/regionalnih podatkov o prostih delovnih mestih in trendih zaposlovanja, kot tudi o interesu ciljnih skupin študentov. 
Poročilo o napredku se lahko sklicuje na dele samoevalvacijskega ali drugega poročila, iz katerih je razviden napredek oziroma upoštevanje navedenih priporočila. 
3. Stroški v znesku 1.941,32 evra so breme agencije.

4.3.7		Poslovno in digitalno pravo 2 st. (EMUNI univerza)

16. SKLEP:
1. Svet agencije podeli akreditacijo magistrskemu študijskemu programu Poslovno in digitalno pravo Evro-sredozemske univerze (EMUNI) za nedoločen čas.
[bookmark: _Hlk205290752]2. Visokošolski zavod mora v roku dveh let od dokončnosti odločbe svetu agencije poročati o napredku in upoštevanju priporočil v končnem poročilu skupine strokovnjakov, in sicer o:
– nadaljnji krepitvi interdisciplinarne literature, zlasti na področju digitalnih financ in regulacije nastajajočih tehnologij;
– bolj doslednem vključevanju vidikov digitalne transformacije v vse temeljne predmete poslovnega prava;
– izboljševanju konstruktivne usklajenosti med cilji, učnimi izidi, metodami poučevanja in načini preverjanja znanja;
– izvedbi primarne raziskave trga dela (anketa med delodajalci, fokusne skupine) ter  identificiranju konkretnih delodajalcev in delovnih mest;
– natančni opredelitvi specifičnih kompetenčnih vrzeli, ki jih program zapolnjuje v primerjavi z obstoječimi pravnimi profili;
– vzpostavitvi strukturirane povezave med potrebami trga dela in učnimi izidi programa;
– uravnoteženju obsega analize tako, da imata slovenski in evropski trg dela osrednjo analitično težo;
– okrepitvi raziskovalnega fokusa digitalnega segmenta programa;
– zagotovitvi več nosilcev z izrazitim in kontinuiranim znanstvenim opusom na področju digitalnega prava;
– zagotovitvi popolne dostopnosti obvezne literature ob začetku izvajanja programa;
– zaposlitvi knjižničarja v skladu z zakonskimi pogoji;
– dodatni prilagoditvi prostorov in študijskega procesa za različne skupine študentov s posebnimi potrebami;
– zagotovitvi skladnosti spletnih strani in študijskih gradiv s standardi digitalne dostopnosti (WCAG);
– vzpostavitvi rezervnega sistema IKT-podpore v primeru odsotnosti edinega zaposlenega informatika; 
– jasni opredelitvi tehnološke zasnove študijskega procesa glede preverjanja in ocenjevanja znanja na daljavo.
Poročilo o napredku se lahko sklicuje na dele samoevalvacijskega ali drugega poročila, iz katerih je razviden napredek oziroma upoštevanje priporočil.
3. Stroški postopka so breme agencije.

	









2
image1.jpeg
n-a-k-v-i-s
ecirona sgenci R Sovere
vt o Sotes

s-g-a-a

Sovenian Qualty Assurance Agency
for Higher Education




